***Zmluva o dodávke stavebných prác - návrh***

***–––––––––––––––––––––––––––––––––––––––––––––––––––––––––––––––––––***

***uzavretá podľa § 409 zákona č. 513/1991 Zb. Obchodného zákonníka v znení neskorších predpisov***

medzi

Objednávateľ: **Spojená škola sv. Františka z Assisi**

v zastúpení: PaedDr. Marta Sendeková, PhD**.**, riaditeľka školy

sídlo: Karloveská 32, 841 04 Bratislava

IČO: 42176182

DIČ: 2022959246

IBAN: SK 85 0200 0000 0017 3532 0851

Miesto realizácie projektu: Spojená škola sv. Františka z Assisi 2, Karloveská 32, 841 04 Bratislava

Názov projektu: **„Mobilná EKO trieda v Spojenej škole sv. Františka z Assisi", Elokované pracovisko Veternicová 20, 841 05 Karlova Ves**

(ďalej len Odberateľ)

Dodávateľ:

v zastúpení:

sídlo:

IČO:

DIČ:

platca DPH:

Bankové spojenie:

Číslo účtu v tvare IBAN:

(ďalej len Dodávateľ)

**Čl. I.**

**Predmet zmluvy a forma obstarávania**

1. Predmetom tejto zmluvy je záväzok Dodávateľa dodať Odberateľovi predmet zákazky: **Vybudovanie mobilnej EKO triedy v Spojenej škole sv. Františka z Assisi", Elokované pracovisko Veternicová 20, 841 05 Karlova Ves –** (ďalej len „predmet zákazky“).
2. Táto zmluva sa uzatvára ako výsledok verejného obstarávania vykonaného podľa zákona č.343/2015 Z. z. o verejnom obstarávaní v znení neskorších predpisov (ďalej len „ZVO“). Odberateľ na obstaranie predmetu zákazky použil postup zákazky s nízkou hodnotou podľa § 117 ZVO.
3. Predmetom zákazky sú stavebné práce – výroba mobilnej eko triedy podľa technickej špecifikácie, jej doprava na miesto montáže a montáž - a záväzok Odberateľa predmet zákazky prevziať a zaplatiť dohodnutú kúpnu cenu.

**Čl. II.**

**Predmet plnenia**

1. Dodávateľ sa zaväzuje dodať Odberateľovi predmet zákazky v rozsahu a množstve vymedzenom touto zmluvou a previesť na Odberateľa vlastnícke právo k tomuto predmetu zákazky.
2. Odberateľ sa zaväzuje prevziať predmet zákazky a zaplatiť cenu stanovenú v tejto zmluve.
3. Dodávateľ je povinný Odberateľovi dodať predmet zákazky, odovzdať doklady, ktoré sa k nemu vzťahujú a ktoré sú potrebné na prevzatie a užívanie predmetu zákazky a poskytnúť zákonnú záručnú lehotu.

**Čl. III.**

**Čas plnenia a miesto plnenia**

1. Dodávateľ sa zaväzuje dodať Odberateľovi predmet zákazky v rozsahu a kvalite podľa technickej špecifikácie v termíne najneskôr do 60 dní od podpísania zmluvy.
2. Miestom plnenia zmluvy je Spojená škola sv. Františka z Assisi, Karloveská 32, 841 045 Bratislava, elokované pracovisko Veternicova 20, Bratislava.
3. Dodávateľ bude Odberateľovi avizovať dodávku predmetu zákazky telefonicky, najmenej 3 dni pred dňom dodania.
4. Dodávka predmetu zákazky bude splnená odovzdaním predmetu zákazky Odberateľovi.
5. Odberateľ si vyhradzuje právo odmietnuť prevzatie chybnej, poškodenej alebo nekompletnej dodávky predmetu zákazky.

**Čl. IV.**

**Cena**

1. Kúpna cena predmetu zákazky bola stanovená na základe verejného obstarávania pre zákazku s nízkou hodnotou.
2. Kúpnou cenou sa rozumie cena stavebných prác vrátane dopravných nákladov, ceny obalov balenia, vrátane montáže, inštalácie, uvedenia do prevádzky, odskúšania, zaškolenia.
3. Cena za predmet zákazky spolu bez DPH:

DPH %:

Cena za predmet zákazky spolu s DPH:

Cena za predmet zákazky spolu slovom:

1. Cena predmetu zákazky uvedená v ods. 3 tohto článku je cenou maximálnou a konečnou.

**Čl. V.**

**Platobné podmienky**

1. Táto zmluva sa uzatvára v rámci projektu ACC03P04 Slnko v sieti – Klimatické vzdelávanie a adaptačné opatrenia v škole, financovaného z Grantov EHP/Nórskych grantov a štátneho rozpočtu Slovenskej republiky.
2. Predmet zákazky bude financovaný formou bezhotovostného platobného styku.
3. Cena za dodaný predmet zákazky bude uhradená zo strany Odberateľa na základe faktúry predloženej Dodávateľom. Faktúra ako platobný doklad musí obsahovať všetky potrebné náležitostí daňového dokladu. Lehota splatnosti faktúry bude 30 dní od jej doručenia Odberateľovi. Pokiaľ faktúra nebude spĺňať náležitosti daňového dokladu, bude vrátená Dodávateľovi a lehota splatnosti faktúry 30 dní začne plynúť od doručenia opravenej faktúry.
4. Dodávateľ predloží Odberateľovi faktúru spolu s dodacím listom najneskôr do 5 dní odo dňa dodania predmetu zákazky.
5. Odberateľ neposkytuje Dodávateľovi zálohové platby.
6. Dodávateľ predloží faktúru v dvoch origináloch.

**Čl. VI.**

**Zodpovednosť za vady**

1. Nároky Odberateľa z riadne reklamovanej vady sa riadia ustanoveniami Obchodného zákonníka.
2. Záručná doba na predmet zákazky je minimálne 24 mesiacov.
3. Dodávateľ sa zaväzuje vybaviť reklamáciu Odberateľa v lehote 5 dní odo dňa doručenia reklamácie.

**Čl. VII.**

**Záverečné ustanovenia**

1. Všetky práva a povinnosti zmluvných strán ako aj otázky neupravené touto zmluvou sa riadia všeobecnými ustanoveniami Obchodného zákonníka a ostatných právnych predpisov.
2. Zmluva nadobúda platnosť a účinnosť dňom podpisu obidvoma zmluvnými stranami.
3. Zmluva je vyhotovená v 4 rovnopisoch. Každá zmluvná strana obdrží 2 rovnopisy. Akékoľvek zmeny a dodatky k tejto zmluve sú prípustné výlučne v písomnej forme s výslovným súhlasom obidvoch zmluvných strán.
4. Dodávateľ sa zaväzuje, že umožní všetkým kontrolným subjektom, vrátane Ministerstva životného prostredia Slovenskej republiky, Ministerstva investícií, regionálneho rozvoja a informatizácie Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.
5. Zmluvné strany prehlasujú, že obsah tejto zmluvy sa zhoduje so súhlasným, slobodným a vážnym prejavom ich skutočnej vôle a že zmluvu neuzavreli v tiesni ani za nápadne nevýhodných podmienok. Zmluvné strany si zmluvu prečítali, jej obsahu porozumeli, na znak súhlasu ju vlastnoručne podpisujú.

V ……………………………………….… V ……………………………………….…

Dňa: Dňa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odberateľ : Dodávateľ: